b'\n_START_ARTICLE_\nGlykosaminoglykaani\n_START_PARAGRAPH_\nGlykosaminoglykaani eli vanhemmalta nimelt\xc3\xa4\xc3\xa4n mukopolysakkaridi on pitk\xc3\xa4ketjuinen haarautumaton polysakkaridi. Toistuva yksikk\xc3\xb6 glykosaminoglykaanissa koostuu heksoosisokerista tai uronihaposta liittyneen\xc3\xa4 aminosokeriin. Glykosaminoglykaaneja esiintyy lukuisissa kudoksissa ja ne osallistuvat muun muassa veren hyytymisen est\xc3\xa4miseen.\n_START_SECTION_\nMukopolysakkaridoosit\n_START_PARAGRAPH_\nHarvinaisia periytyvi\xc3\xa4 sairauksia, joissa glykosaminoglykaaneja metaboloivat entsyymit eiv\xc3\xa4t toimi riitt\xc3\xa4v\xc3\xa4sti kutsutaan mukopolysakkaridooseiksi, joita on v\xc3\xa4hint\xc3\xa4\xc3\xa4n nelj\xc3\xa4\xc3\xa4toista eri tyyppi\xc3\xa4. Niiss\xc3\xa4 glykosaminoglykaanit ker\xc3\xa4\xc3\xa4ntyv\xc3\xa4t lysosomeihin. Mukopolysakkaridoosit ovat resessiivisesti periytyvi\xc3\xa4 ja periytyv\xc3\xa4t useimmiten autosomien v\xc3\xa4lityksell\xc3\xa4 poikkeuksena on niin kutsuttu Hurlerin syndrooma, joka periytyy X-kromosomissa.'